Od čoho sa odvíja cena poistného?
Cena poistného je u rôznych poisťovní odlišná a samozrejme sa bude cena líšiť aj v rámci jednej poisťovne v závislosti od niekoľkých parametrov: 
cieľová destinácia - cena poistenia v rámci Európy je nižšia ako poistné pre krajiny mimo Európy,
dĺžka pobytu - čím je pobyt dlhší, tým je poistné vyššie; celoročné poistenie však vychádza v prepočte na deň lacnejšie,
typ a účel cesty - turistika / rekreácia, služobná cesta, rizikové športy,
vek poistenca - na deti alebo staršie osoby sa často vzťahujú zľavy,
prípadné pripoistenia - možnosť pripoistiť úraz, batožinu, storno zájazdu, zodpovednosť za škodu a ďalšie riziká,
poistná suma pre cestovné poistenie - v menej vyspelých krajinách vám stačí nižšie krytie, vo vyspelých je lepšie zvoliť neobmedzené krytie liečebných nákladov.
Cestovné poistenieVypočítajte mi to
Komerčné cestovné poistenie môžete uzatvoriť ako krátkodobé alebo celoročné. 
Krátkodobé cestovné poistenie sa uzatvára jednorazovo a je vhodné v prípade, ak podnikáte jednu cestu. Môže ísť o jednodňový výlet ale aj niekoľkodňovú dovolenku.
Celoročné cestovné poistenie pokrýva celý rok a odporúča sa v prípade, ak cestujete častejšie alebo na dlhšie časové obdobie. Pre poisteného je spravidla cenovo výhodnejšie ako krátkodobé poistenie.
Pozor však, hoci počet ciest do zahraničia nie je pri celoročnom cestovnom poistení limitovaný, niektoré poisťovne stanovujú maximálnu dĺžku jednej cesty (spravidla sa pohybuje od 30 do 90 dní). Existujú však aj produkty bez nutnosti návratu počas roka, či dokonca viacročné cestovné poistenie.  
Cestovné poistenieVypočítajte mi to